eo en fi it eo eo sk en eo eo en eo eo eo en eo en eo bar eo en eo en eo en eo eo eo en eo en eo fr eo eo eo de eo eo es eo eu eo hbs_lat eo eo eo eu eo ro eo de eo eo eo eo ceb eo de eo eo eo en eo eo eo eo eo eo tr eo en eo eo eo eo es eo eo eo eo eo eo eo eo eo es es eo es es en
La celgrupo de jena projekto (2016-2019) estas plurlingvaj infanoj. Tipa ekzemplo estas familioj translokiĝintaj en alian landon, kie la infanoj kreskas en alilingva medio. Kvankam ili kutime rapide adaptiĝas ellernante novan lingvon, ofte estas ĉe ili malzorgata la gepatra lingvo. Ĝuste tiun subtenu nova poŝtelefona aplikaĵo enhavanta dulingvajn allogajn tekstojn pri temoj, kun kiuj la infanoj renkontiĝas dum instruado. Infano tiel progresigas siajn vortprovizon kaj terminologion paralele en ambaŭ lingvoj. Prepariĝas ankaŭ retejo kun utilaj informoj por gepatroj kaj instruistoj de plurlingvaj infanoj.
Deutsch.info – didaktikaj helpiloj por lernejoj — La origina celo de la retejo deutsch.info estis oferti senpagan retan kurson de la germana, uzeblan ne nur por ĉeestaj kursoj, sed ankaŭ por memlernantoj. Danke al tio eblas hodiaŭ ellerni la germanan sen helpo de instruisto. Tiu ĉi projekto (2016-2018) alparolas instruistojn de la germana, kiuj serĉas por siaj lernantoj taŭgajn instrumaterialojn. Prepariĝas por ili informoj pri utiligo de CALL-metodo en lernejoj, en ĉiu leciono disponeblos elŝuteblaj ekzercoj kaj ludoj adaptitaj por lerneja medio.
Russian Online — Laŭ la modelo de retejoj por memlernantoj (Slovake.eu, Deutsch.info, Mluvtecesky.net kaj aliaj) estas preparata retejo por lerni la rusan. Ĝi enhavos kursojn por niveloj A1 kaj A2, votartojn, gramatikon kaj materialon por legi kaj aŭskulti. Por entreprenistoj estas preparata sekcio kun informoj utilaj por entrepreni en Rusio. La projekto estas subtenata de la EU-programo “Erasmus+”.
IpuS – Let’s talk about Porno — Tiu projekto kun provoka nomo havas kiel celon atentigi pri la riskoj de interreta pornografio kaj seks-tekstado ĉe infanoj kaj adoleskantoj. Seks-tekstado estas reciproka sendado de propraj aŭ aliulaj intimaj fotoj. Tio, kion multaj junuloj konsideras sendanĝera, povas ne nur minaci ilian sanan kreskadon, sed ankaŭ ofte konudukas al kiberĉikanado (disvastigo de intimaj fotoj aŭ videoj per la Interreto, persekutado, premo, ĉantaĝo). La projekto celas ĉefe la gepatrojn, kiuj volas, ke iliaj infanoj uzu la reton sekure kaj respondece.
Schau hin — Daŭrigo de la projekto Cybermobbing kaj plivastigo de la retejo cyberhelp.eu pri novaj temoj kiel seks-tekstado kaj manko de protekto de personaj datumoj. Tiuj problemoj plej multe minacas infanojn kaj junulojn. Al la retejo estos aldonitaj instruaj moduloj por socialaj pedagogoj kaj ĉiuj, kiuj laboras kun junuloj.
Slovake.eu — Multlingva retejo por instrui la slovakan lingvon al eksterlandanoj. La projekto estis subtenita de la EU-agentejo EACEA kaj ekfunkciis en marto 2011. La retejo estis konstruita surbaze de spertoj de lernu.net kaj aliaj retaj projektoj. En novembro 2013 startas dua etapo, dum kiu aldoniĝos B-nivelo de la kurso kaj kelkaj novaj funkcioj.
Cybermobbing — "Cybermobbing" (kibernetika/interreta ĉikanado) estas projekto nelingva. Dum du jaroj ekestos multlingva retejo kun instrukcioj, informoj kaj atentigoj pri la danĝeroj de la cifereca mondo, dediĉita ĉefe al infanoj kaj adoleskuloj. La projekto tute bone eniras la agadkampon de E@I, kiu specialiĝas ĝuste pri "Edukado ĉe Interreto" – do eduki junularon pri la danĝeroj de interreto (kaj pri homoj kiuj misuzas ĝin) estas tre taŭga kaj tre aktuala iniciato en la nuna mondo.
CZKey — Kadre de tiu ĉi projekto ekestas retejo por lernado de lingvo najbara al la slovaka – la ĉeĥa. Je dispono estos ĝeneralaj kursoj A1, A2, kurso por estontaj kuracistoj je la nivelo B1 kaj unu kurso speciale por slovakoj. La kunordiganto - lingva centro de la Universitato Masaryk en Brno (Ĉeĥio), inspiriĝis ĉe la E@I-projektoj por la germana kaj slovaka. Krome la centro helpis traduki la retejon slovake.eu al la ĉeĥa, kaj post tio ekestis ideo krei similan projekton por la propra lingvo. La ĉeĥan eblos lerni per multaj lingvoj.
Lingvo.info — Multlingva retejo instruos pri lingvoj, diskonigados jam ekzistantajn retajn kursojn, kaj montros ke lingvoj povas esti samtempe amuzaj kaj utilaj.
Global E-learning — Multlingva reta kurso celas disponigi informojn pri problemoj rilataj al la tutmondiĝanta kaj interdependa mondo.
Speak and Learn — Multlingva interaga aŭdvida aplikaĵo por lerni lingvojn. Ĝi ebligos al studentoj lerni bazojn de bezonata lingvo je la nivelo A1 kaj se eblas, alirebligos ankaŭ la nivelon A2.
ESPA EST 2.0 — Projekto por instrui la hispanan lingvon (orientitan al la "komerca lingvaĵo") kaj liveri praktikajn konsilojn por komerco kun hispanaj firmaoj. E@I estas partnero de la projekto, respondeca pri la slovaka kaj ĉeĥa partoj. La projekto estas subvenciita de la EU-agentejo EACEA (programo "Dumviva lernado") kaj kunlaboras en ĝi partneroj el Bulgario, Hispanio, Latvio, Pollando, Rumanio kaj Slovakio.
lernu! — Multlingva kursejo, kiu celas Esperanto-lernemulojn. Krom diversnivelaj kursoj, ĝi enhavas ekzemple vortarojn, superrigardon de la gramatiko, laŭtlegitajn rakontojn kun bildoj, tujmesaĝilon ktp.
deutsch.info — Multlingva retejo por instrui la germanan lingvon al alilingvanoj. La senpaga kurso por memlernantoj funkcias ekde la jaro 2013. Ekde tiam ĝi akiris pli ol 350 000 uzantojn kaj ĝi estis tradukita al 19 lingvoj. (Legi pli…)
Manifesto de Prago — Tiu ĉi retejo celas prezenti la gravan dokumenton de la Esperanto-movado - Manifesto de Prago, okaze de ties 20-jariĝo. La retejo estis kreita de itala esperantisto, grafikisto kaj programisto Edoardo Nannotti okaze de lia Eŭropa Volontula Servo ĉe E@I kaj lanĉita dum la Zamenhof-festo 2016.
Zamenhof.info — Multlingva retejo pri la vivo kaj verko de L. L. Zamenhof, kreita okaze de la 100-a datreveno de lia morto.
Ridejo — Ridejo estas retejo por ŝercoj kaj amuzaj bildoj en Esperanto. La vizitantoj rajtas voĉdoni por tiuj, kiuj ridigis ilin, kaj mem aldoni ŝercojn. Viaj proponoj estas tre bonvenaj!
Drakoj — Tiu ĉi retejo estas Esperanta traduko de la bazaj reguloj de la ludo Pathfinder. La fantasta ludo Pathfinder estas tabla rolludo en kiu la ludgvidanto priskribas la ludmondon kaj la aliaj ludantoj rolas la reagojn de siaj roluloj.
Komputeko — Prikomputila terminokolekto estas portalo de prikomputilaj terminoj en kiel eble plej multaj lingvoj, por stimuli korektan lingvouzon kaj kontraŭi la uzadon de (ofte fuŝa formo de) usonangla termino.
Bretaro — Reta elektronika arkivo de Esperanto-materialoj kiel libroj, dokumentoj kaj fotoj. La celo estas konservi literaturajn valoraĵojn kaj savi ilin antaŭ malapero. Ĉe Bretaro.net troviĝas nur tiuj verkoj, por kiuj la aŭtor- kaj kopi-rajtoj aŭ ne plu validas, aŭ la aŭtoroj mem liberigis ilin por la elektronika uzo.
Reta PIV — Reta kaj senpaga versio de la Plena Ilustrita Vortaro de Esperanto funkcias ekde la 4-a de aprilo 2012. Danke al kunlaboro de SAT kaj E@I kaj mondonacoj de esperantistoj ekestis elektronika versio de la fama vortaro PIV.
Bonan Apetiton! — Apetito estas nova retejo pri kuirado en Esperanto. Ĝi enhavas kaj receptojn kaj artikolojn pri kuirado, saniga manĝado kaj pri rilataj aferoj. La plej bone videbla specifeco de Apetito estas ebleco de ĝiaj uzantoj aldoni siajn proprajn receptojn aŭ interesajn artikolojn pri kuirado kaj manĝado.
Esperanto 55+ — La dujara projekto (2009-2011) estis orientita al klerigado de pli aĝaj personoj kaj ĝia ĉefa celo estis prepari teamon de taŭgaj Esperanto-instruistoj por Universitatoj de Tria Aĝo. Novaj instruistoj komencis instrui en polaj UTA-oj jam ekde aŭtuno 2011.
Interkulturo — Interkulturo estas projekto kiu helpas kulturan interŝanĝon inter grupoj dise de la mondo - por kontakti, konatiĝi kaj interŝanĝi siajn demandojn, dubojn, sciojn, interesojn.
Lingva Prismo — Paĝaro pri lingva diverseco, kiu prezentas aron da lingvoj kaj alfabetoj de la mondo kaj instigas al ekscio pri lingvaj faktoj per enreta kvizo. La origina retejo estas nuntempe rekonstruata kadre de la projekto Lingvo.info.
Nitobe-centro — La Nitobe-centro por lingva demokratio stimulas publikan debaton pri internacia komunikado kaj egaleca lingvopolitiko, precipe en la Eŭropa Unio.
Multlingva senkosta retejo-informejo pri la internacia lingvo Esperanto kaj ĝia kulturo: gramatiko, historio, movado ks. Grava parto de la paĝaro konsistas el novaĵoj pri Esperanto, lingva politiko kaj rilataj aferoj. Kunlaborante kun multaj esperantistoj tra la mondo ni strebas, ke en tiu ĉi paĝaro ĉiam estu troveblaj ĉiuj plej gravaj kaj aktualaj informoj pri ĉio, kion parolantoj de Esperanto opinias grava.
Pri la EVS-projektoj legu en la paĝo pri volontulado.
Ĉu vi prepariĝas por testo pri civitaniĝo? Deutsch.info helpos vin sukcesi
Aktuala problemo de adoleskantoj – sekstekstado kaj reta pornografio
Eŭropanoj revenas al studado de la rusa
Konstrui skatolojn simplas, per (ankaŭ) Esperantlingva retejo
Adreso:Vít'azná 840/67A, SK-958 04 Partizánske, Slovakio
Telefono:+421 902 203 369
Proudly powered by WordPress | Theme: Moesia by aThemes